User:Aragojason/sandbox

Taong 1972, taong ang samahang kursillo ay masigla sa Parokya ni Sta. Ursula. Sa pangunguna ni Roger Rivera ay nagpasok ng ilang piling residente ng Tatala tulad nina  Hilarion Rivera, Luis Ulang, Alipio Ulang, Gabriel Picones at Felino Anore na pinaniniwalaan at inaasahan niyang magiging mahusay na lider sa pamayanan ng Tatala. Samantala, noon namang Abril l972, nagpulong ang mga matatanda ng Tatala sa pangunguna ni Kapatid  Felino Anore, isang may katandaan na sa Tatala, at Kapatid Nene A. Rivera, pangulo ng Samahang Kabataan ng Tatala  o (SKT) na anila’y karamihan din lamang sa mga residente ay naghahanda tuwing sasapit ang bagong taon, bakit hindi pa magpamisa bilang pasasalamat sa Dakilang Lumikha sa mga biyayang ipinagkakaloob Niya sa mga naninirahan dito,   at dahil sa magandang layunin, sa mungkahi nina Kapatid Felino Anore at Kapatid Nene Rivera ay walang sinumang tumutol at kanilang pinagtibay na pagtutulong tulungan. Pagsapit ng huling dalawang Linggo ng Disyembre, 1972, ang mga sinasabing matatanda ay muling nagpulong upang pag-usapan ang paggawa ng isang kubol. Itinayo nila ang kubol na yari sa kawayan at binubungan ng hiram na mga lona na itinayo sa hindi pa tapos na kalsada patungong Asitonas, upang idaos ang unang misa. Lumipas ang 2 taong pagdiriwang, ipinagagawa na ng Barangay ang daan na dating pinagmimisahan, kaya’t nakiusap sila sa katiwala ni Mrs. Guadalupe Go na pansamantalang gamitin ang kanyang lote upang pagtayuan ng nasabing kubol. Sa dalawang sunod-sunod na taong paggamit ng komite ng pista, nakita at napuna ito ni Mrs. Guadalupe Go, samantalang siya’y dumadaan upang makipamista sa kamag-anak niya sa yumaong Apolonio Sison. Na sinabi umanong talagang ibig niyang idonasyon ang nasabing lote sa simbahan at mabawas bawasan ang kanyang babayarang buwis, sabay wikang pabiro na gawin lamang patron ang Birhen ng Guadalupe na kanyang pinagdidibosyunan. Dahil sa kagustuhan din ni G. Apolonio Sison sa  nasabing panukala ng kanyang kamag-anak, ipinagbigay alam agad ang mga pangyayari kina Kapatid Felino Anore at Kapatid Nene A. Rivera at kara-karaka namang umaksiyon. Pumunta sila sa tahanan nina G. Henry C. Go at Gng. Guadalupe Go sa Rosemary Lane Subdivision, Pasig, Metro Manila., upang hilingin na i-donasyon na sa Kapilya ang nasabing  lote na kinatatayuan na ng pansamantalang Kapilya at palibhasa may kaya at relihiyoso ay pumayag naman agad-agad. Mula ng sumakamay nila (Kapatid Felino Anore at Kapatid Nene Rivera) ang dokumento ng Pagkakaloob sa Diyosesis ng Antipolo, inumpisahan na ng Womens Club, Youth Club, at ang kasapi ng Samahang Kabataan ng Tatala (SKT) na noon ay pinamumunuan pa ni Kapatid Nene Rivara ang taon-taong “Fund Raising” gaya ng Caroling, Little King & Queen ng Tatala at nang makaipon ng malaki-laking halaga ay inumpisahan na nila ang pagtatayo ng pundasyon, sa pamamagitan ng bayanihan. Patigil tigil ang paggawa dahil kulang sa pananalapi. Walang tigil ng pangingilak hanggang tuluyang makumpleto ang bubong. Napansin din ng Samahang “Boga” na walang bintana ang simbahan, kayat ipinangako nila na anuman ang kanilang mapapanalunan sa isang Choir Singing Contest sa kabayanan ng Binangonan, ay ibibigay nilang lahat at dahil maganda ang layunin sila nga ang tinanghal na nagkamit ng Unang Premyo. Kaya lang nag-abono pa sa pagpapagawa ng nabanggit na bintana kasama na ang paglalagay ng bubog o salamin nito Marami pang pangyayari hinggil sa ikagaganda ng bahay dalanginang ito, hanggang sa dumating na dito ang dalawang Paring Franciscano, na kinabibilangan nina Reb. Padre Geronimo Maria Jacobo, OFMConv., Reb. Padre Christian Ornum, Reb. Padre Linus Aquilino Maria Bacayan Jr., OFMConv., mga sugo upang tupdin ang isang misyon na magdagdag ng isang pang parokya dito sa bayan ng Binangonan ang San Francisco ng Assisi.